Diari Oficial de la Generalitat Valenciana


Sumari del DOGV 8328, del 29-06-2018 (2018/6374)

RESOLUCIÓ de 15 de juny de 2018, de la Vicepresidència i Conselleria d'Igualtat i Polítiques Inclusives, per la qual es fa públic el crèdit que ha de finançar les ajudes convocades mitjançant la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, relatives al programa Bo Respir i subvencions per a finançar estades en centres de dia per a persones dependents i en residències de tercera edat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8328

Data del DOGV
:   29-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6374


Data del document
:   15-06-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 15 de juny de 2018, de la Vicepresidència i Conselleria d'Igualtat i Polítiques Inclusives, per la qual es fa públic el crèdit que ha de finançar les ajudes convocades mitjançant la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, relatives al programa Bo Respir i subvencions per a finançar estades en centres de dia per a persones dependents i en residències de tercera edat. [2018/6374]  
  
Per Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 subvencions relatives al programa Bo Respir, i subvencions per a finançar estades en centres de dia per a persones dependents i en residències de tercera edat (DOGV 8217, 22.01.2018), es van tramitar d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses, i el finançament d'aquestes ajudes queda condicionat a l'aprovació dels crèdits corresponents.  
Aprovada i publicada la Llei 22/2017, de 29 de desembre, de 2017, de pressupostos de la Generalitat, per a l'exercici 2018 (DOGV 8202, 30.12.2017), i de conformitat amb el que s'ha establit en l'article 166 de la Llei 1/2015, de 6 de febrer, d'hisenda pública, del sector públic instrumental i de subvencions (DOGV 7464, 02.02.2015), i en aplicació de l'apartat quart de l'esmentada Resolució de 29 de desembre 2017, és procedent fer públics els crèdits i la línia de subvenció destinats al finançament del programa Bo Respir i les subvencions per a finançar estades en centres de dia per a persones dependents i en residències de tercera edat, regulades per l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 7758, 12.04.2016).  
En virtut d'això i fent ús de les facultats que em confereixen l'article 166 de la Llei 1/2015, de 6 de febrer, d'hisenda pública, del sector públic instrumental i de subvencions (DOGV 7464, 02.02.2015), i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència, i Conselleria d'Igualtat i Polítiques Inclusives, resolc:  
  
Primer  
Fer públics els crèdits pressupostaris i les línies de subvenció destinats a finançar les ajudes regulades per l'Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 7758, 12.04.2016), i convocades per la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOGV 8217, 22.01.2018), que s'indiquen a continuació:  
  
  
Programa 313.60 Gestió de centres i programes de persones majors.  
  
Denominació: Bo Respir en residències per a la tercera edat.  
Línia de subvenció: S6346.  
Consignació pressupostària: 785.496,90 ?.Procedència i quantia dels fons: fons propis.  
  
Denominació: Programa d'ajuda per a finançar estades en centres de dia.  
Línia de subvenció: S6304.  
Consignació pressupostària: 69.002,04 ?.  
Procedència i quantia dels fons: fons propis.  
  
Denominació: Programa d'ajuda per a finançar estades en residències de tercera edat.  
Línia de subvenció: S1826.  
Consignació pressupostària: 159.270,74 ?.  
Procedència i quantia dels fons: fons propis.  
  
Segon  
El crèdit publicat té el caràcter de màxim, i no es podran concedir subvencions una vegada que s'esgote, circumstància aquesta que haurà de publicar-se en el Diari Oficial de la Generalitat Valenciana.  
D'altra banda, si com a conseqüència de transferències pressupostàries resultara modificat aquest crèdit, la seua modificació haurà de ser publicada mitjançant resolució en el Diari Oficial de la Generalitat Valenciana.  
  
València, 15 de juny de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.